- Hindi News
- National
- चुनौतियों को मात देकर कायम की मिसाल पूरा शहर कर रहा है इनके जज्बे काे सलाम
चुनौतियों को मात देकर कायम की मिसाल पूरा शहर कर रहा है इनके जज्बे काे सलाम
फरीदाबादलेडीज क्लब भी महिलाओं जरूरतमंद बच्चों को आगे बढ़ाने के लिए कई काम कर रहा है। यह पूरा ग्रुप सिर्फ महिलाओं का है। क्लब की प्रेसीडेंट हरप्रीत कौर ने कहा कि क्लब जरूरतमंद बच्चाें के लिए काम कर रहा है। इसके अलावा महिलाओं को अागे लाने के लिए विभिन्न एक्टिविटीज करता है। उन्होंने कहा कि इस क्लब के गठन का उद्देश्य ही महिला सशक्तिकरण है।
फरीदाबाद. ग्रामीणमहिलाओं द्वारा तैयार प्रोडक्ट देखता विदेशी डेलिगेशन और अनुपमा सैनी।
आर्ट एंड क्राफ्ट में हुनरमंद ग्रामीण महिलाओं को अनुपमा सैनी अंतर्राष्ट्रीय पहचान दिला रही हैं। यह सिलसिला एक दशक से चल रहा है। 2000 में एमबीए की पढ़ाई करने के बाद सैनी ने खुद का व्यवसाय शुरू करने का निर्णय लिया। जब इस निर्णय से उन्हें परिवार के सदस्यों को बताया तो वे थोड़े परेशान हुए। इसके पहले उनके घर और नाते-रिश्तेदारों में कोई भी महिला व्यवसाय से नहीं जुड़ी हुई थी। कॉलेज की पढ़ाई के दौरान उन्होंने ठान लिया था कि खुद का व्यवसाय शुरू कर महिलाओं को नौकरी देना है। ताकि वे आत्मनिर्भर बनें। आज सैनी के व्यवसाय से प्रत्यक्ष रूप से 500 और अप्रत्यक्ष रूप से 1500 महिलाएं जुड़ी हुई हैं। अशोक इंक्लेव निवासी 37 वर्षीय अनुपमा ऐसी महिलाएं जिनमें आर्ट एंड क्राफ्ट का टैलेंट है। लेकिन किसी कारण वश वे अपने छिपे हुनर को छोड़ दिया हो, उन्हें वे आगे आने के लिए प्रेरित करती हैं। गांव में पहुंच कर टैलेंट हंट करती हैं। यह अभियान हरियाणा के साथ उत्तरप्रदेश के गांवों में भी चलाती हैं। वे उनके हुनर को और अधिक तराशने के लिए ट्रेनिंग की सुविधा उपलब्ध कराती है। फिर उनके प्रोडक्ट को इंटरनेशनल मार्केट में पहुंचाने का प्रय| करती हैं। उनके इस अभियान से देश विदेश में रहने वाली कई संस्थाएं जुड़ रही हैं। जो ग्रामीण महिलाओं को आत्मनिर्भर बनाने में जुटी हुई हैं। अनुपमा कहती हैं कि जीवन में सब कुछ संभव है। महिलाएं खुद का व्यवसाय कर दूसरों को रोजगार प्रदान कर रही हैं। ग्रामीण महिलाएं काफी प्रतिभाशाली होती हैं। उन्हें एक मंच देने की जरूरत होती है। जब उन्हें एक मंच मिल जाता है तो उनकी प्रतिभा निखरती है।
शहर की 29 वर्षीय दिव्या दिलबागी डिजिटल मार्केट कंसल्टेंट हैं। लेकिन अपनी जॉब के साथ वह स्ट्रीट चिल्ड्रन के लिए स्पेशल अभियान चला रही है। दिव्या युवाओं के लिए रोल मॉडल बनी हुई हैं। रात में स्लम सड़कों पर भूखे पेट सो रहे बच्चों लोगों को खाना खिलाने का अभियान। दिव्या ने यह शुरुआत अपने चार-पांच दोस्तों के साथ मिलकर की थी। शुरू में कुछ लोगों इनके काम पर हंसे भी। लेकिन दिव्या रुकी नही। आज दिव्या के साथ फरीदाबाद-एनसीआर में ऐसे 150 युवाओं की टीम जुड़ चुकी हैं, जो इस अभियान में उनका साथ निभा रही है। जॉब से निपटने के बाद शाम होते ही दिव्या फूड शेयर करने का कैंपेन चलाती हैं। इसके लिए उन्होंने शहर के होटल रेस्टाेरेंट के साथ टाइअप किया हुआ। यहां से रात को बचने वाले खाने काे पैक कर संस्था के सदस्य स्लम और झुग्गियों में जाकर बच्चों को खाना खिलाते हैं। दिव्या ने कहा कि उनकी यह शुरुआत अब धीरे-धीरे बड़ा रूप लेती जा रही है। उनके साथ युवाओं की टीम जुड़ रही है, जिससे यह अभियान और बढ़ता जा रहा है।
फरीदाबाद | कहते हैं ठान लो तो नामुमिकन कुछ भी नहीं। चाहे फिर लक्ष्य कितना ही कठिन क्यों हो। कुछ ऐसा ही उदाहरण हैं शहर की ये महिलाएं, जो सामाजिक तानों चुनौतियों को मात देकर समाज के लिए नजीर बन गई हैं। ये अपनों का सहारा भी बनी और घर बाहर निकलकर इन्होंने बेसहाराओं के आंसू भी पोंछे। कई बार लोग इन पर हंसे भी। लेकिन इन्होंने हार नहीं मानी। इनकी छोटी-छोटी सी शुरुआत आज बड़े मिशन का रूप ले चुकी है। आज पूरा शहर इन महिलाआें के जज्बे को सलाम कर रहा है। इनसे प्रेरणा ले रहा है। विश्व महिला दिवस के मौके पर हम इन महिलाओं के बारे में बता रहे हैं, जो समाज के लिए नजीर बनी हुई हैं।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva